b"\n_START_ARTICLE_\nHermanis Matisons\n_START_SECTION_\nResultats destacats en competici\xc3\xb3\n_START_PARAGRAPH_\nEl 1924, Matisons va guanyar el primer Campionat d'escacs de Let\xc3\xb2nia i m\xc3\xa9s tard el mateix any va assolir el t\xc3\xadtol de Campi\xc3\xb3 del M\xc3\xb3n Amateur en quedar per davant de Max Euwe i Edgard Colle en la I Olimp\xc3\xadada d'Escacs no oficial celebrada a Par\xc3\xads coincidint amb el Jocs Ol\xc3\xadmpics d'Estiu (de la VIII Olimp\xc3\xadada)._NEWLINE_El 1926 va participar en el torneig individual de mestres 1st FIDE Masters de la II Olimp\xc3\xadada d'escacs no oficial, on assol\xc3\xad el nov\xc3\xa8 lloc (qued\xc3\xa0 campi\xc3\xb3 Ernst Gr\xc3\xbcnfeld). El 1928 va participar en el II Campionat del M\xc3\xb3n Amateur jugat durant la II Olimp\xc3\xadada d'escacs, a L'Haia, on acab\xc3\xa0 en tercer lloc, rere Max Euwe i Dawid Przepi\xc3\xb3rka._NEWLINE_El 1929 particip\xc3\xa0 en el gran Torneig de Carlsbad, on hi eren presents gran part dels millors jugadors del m\xc3\xb3n, (amb les \xc3\xbaniques excepcions d'Alekhin i Emanuel Lasker). Matisons hi va fer la meitat dels punts, (+7 =7 -1), per\xc3\xb2 va v\xc3\xa8ncer-hi campions com Tartakower, Maroczy, Colle i S\xc3\xa4misch (el torneig el guany\xc3\xa0 Nimzowitsch davant de Capablanca i Spielmann)._NEWLINE_Va defensar el primer tauler de Let\xc3\xb2nia a la IV Olimp\xc3\xadada d'Escacs (a Praga, 1931) i hi va guanyar Rubinstein i Alekhin, el vigent Campi\xc3\xb3 del m\xc3\xb3n."